Publication: Magyar Közlöny
Issue: MK-2010-32 (Year: 2010, Number: 32)
Era: contemporary
Section: A villamos energiáról szóló 2007. évi LXXXVI. törvény „Építési engedélyezési eljárások idegen ingatlanon” címet viselõ
Paragraph Index: 1463

A villamos energiáról szóló 2007. évi LXXXVI. törvény „Építési engedélyezési eljárások idegen ingatlanon” címet viselõ fejezete (121. §–132. §) szabályozza, hogy a hálózati engedélyes közcélú hálózat idegen ingatlanon történõ építése céljából milyen jogokat (elõmunkálati jog, a vezetékjog, a használati jog), milyen feltételek fennállása esetén kérhet. A 136. § (3) bekezdése pedig ezen jogok megszûnése esetére elõírja, hogy az elõmunkálati jog, illetve a bejegyzett jog jogosultja köteles az ingatlan eredeti állapotát, vagy ha ez nem megállapítható, mûvelési ágának megfelelõ állapotát helyreállítani, illetve ha ez utóbbi sem lehetséges, kártalanítást nyújtani.

Source: https://magyarkozlony.hu/hivatalos-lapok/07d27bff30d27e1e27043370e8724dee864f7353/dokumentumok/8bfaa15ae64877eb1eb8cd5a9ff7a0cc8831b8d5/letoltes